АҞӘА, ԥхынҷкәын 26-Sputnik. Урыстәыла акоронавирус здырбалаз рхыԥхьаӡара х-миллионк иреиҳахеит (3 021 964-ҩык), абри атәы аанацҳауеит COVID-19 ауааԥсыра рацәыхьчаразы Москва аоперативтә штаб.
Уахыки-ҽнаки рыҩныҵҟа Урыстәыла 29 258 акоронавирус хҭыс ҿыц азгәаҭоуп. 15,6% аклиникатә ҟазшьа аадырԥшуамызт. 567-ҩык рыԥсҭазаара иалҵит. Ргәабзиара шьақәгылеит 28 185-ҩык.
Апандемиа аамҭазы Урыстәыла иԥсхьеит авирус иахҟьаны 54 226-ҩык, ргәы бзиахеит – 2,4 миллионҩык.
Аепидемиа иалагеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 8350-ҩык ыҟоуп. Урҭ рахьтә ргәы бзиахеит 6686-ҩык, рыԥсҭазаара иалҵит 107-ҩык.
Зегь реиҳа акоронавирустә хҭысқәа алкаауп ЕАА, Индиа, Бразилиа, Урыстәыла аԥшьбатәи аҭыԥ ааннакылоит, иаԥхьагылоуп Франциа, Британиа ду, Ҭырқәтәыла, Италиа, Испаниа, Германиа, Колумбиа, Аргентина.